SET สัปดาห์นี้ Sideways UP จับตาตัวเลขศก.สหรัฐฯ-งบบจ. ชู AP-MAKRO-GULF หุ้นเด่น
โนมูระฯ” ชี้ SET สัปดาห์นี้ “Sideways UP ” จับตาตัวเลขเศรษฐกิจสหรัฐฯ-ผลประกอบการบจ. ชู AP-MAKRO-GULF  หุ้นเด่น
SET สัปดาห์นี้ Sideways UP จับตาตัวเลขเศรษฐกิจสหรัฐฯ-งบบจ. ชู AP-MAKRO-GULF หุ้นเด่น
21 ก.พ. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (20-24 ก.พ.66) จากบทวิเคราะห์ บล.โนมูระ พัฒนสิน โดยระบุว่า สัปดาห์นี้ “Sideways Up” โดยมีแนวต้าน 1,667-1,678 จุด ส่วนแนวรับรับ 1,634-1,619 จุด โดยวันที่ 24 ก.พ. ติดตามเงินเฟ้อสหรัฐ(PCE) เดือนม.ค.66 ตลาดคาด 4.9% เทียบช่วงเดียวกันของปีก่อนชะลอลงจากเดือนก่อนที่5.0% เทียบช่วงเดียวกันของปีก่อน ขณะที่คาด 0.4% เทียบเดือนก่อนหน้า เร่งขึ้นจาก 0.1% เทียบเดือนก่อนหน้า และวันที่ 21 ก.พ. ติดตาม PMI ภาคผลิต ก.พ. 66 ตลาดคาดเพิ่มสู่ 47.0 จาก 46.9 จุด ส่วน PMI ภาคบริการ ก.พ.66 ตลาดคาดเพิ่มสู่ 46.9 จาก 46.8จุด
นอกจากนี้วันที่ 21 ก.พ.66 ติดตาม EU PMI ภาคผลิตเดือน ก.พ.66  ตลาดคาดเพิ่มสู่ 49.3 จาก 48.8 จุด ส่วน PMI ภาคบริการ ก.พ. 66 ตลาดคาดเพิ่มสู่ 50.7 จาก 50.4จุด
ขณะที่ในประเทศติดตามการทบทวน GDP ของ Consensus หลังจากรายงาน GDP ไตรมาส 4/65 1.4% เทียบช่วงเดียวกันของปีก่อนต่ำกว่าคาด (ตลาด 3.6%, Nomura 2.8%) ทำให้ GDP ปี 65 เหลือ 2.6% เทียบช่วงเดียวกันของปีก่อนทั้งนี้มองภาพบวก Upside การบริโภค+ลงทุนเอกชนที่จะเร่งขึ้นรวมถึงเศรษฐกิจ DM ที่ Nomura เริ่มมองเป็นภาพ Soft Landing สร้าง Upside ช่วยชดเชย โดยยังน่าจะเห็น GDP ปี 66 ตลาดปรับลงจำกัด และยังอยู่ในกรอบ 3.5%-4.0%
นอกจากนี้  23-28 ก.พ. ติดตามยอดส่งออกเดือน ม.ค.66 ตลาดคาด ลดลง 1.0% เทียบช่วงเดียวกันของปีก่อนดีขึ้นจาก prev.ลดลง-14.6% เทียบช่วงเดียวกันของปีก่อน
ขณะที่ Real Sector Earnings: อิง BB Consensus กำไรตลาดไตรมาส 4/65 ล่าสุดรายงานแล้ว 97 บริษัท กำไรโดยรวมแย่กว่าคาดลดลง 18% แต่เชื่อจะเห็นภาพดีขึ้นสัปดาห์หน้าที่ส่วนใหญ่เป็นกลุ่มอิงเศรษฐกิจในประเทศ ทั้งนี้ หุ้นใหญ่รายงานงบสัปดาห์หน้า ได้แก่
-กลุ่มที่คาดกำไรเติบโต เทียบช่วงเดียวกันของปีก่อน,เทียบไตรมาสก่อนหน้า (MAKRO (อิงกำไรปกติ), ERW, SNNP, AAV, CPALL (อิงกำไรปกติ), BJC) กำไรเติบโตเทียบช่วงเดียวกันของปีก่อน (AP, CPN, MINT, BDMS, GFPT, MTC)
-กำไรลดลง เทียบช่วงเดียวกันของปีก่อน (OSP, HMPRO, DOHOME, SPALI, IVL) 
-ส่วนกลุ่มน่าสนใจ คือ 1) กำไรดี+เร่งขึ้นต่อ คือMAKRO, ERW, SNNP, CPALL, AAV, MINT, BJC, AP, CPN 2) กลุ่มที่ผ่านจุดแย่ (CBG (รายงาน 17 ก.พ.), OSP, DOHOME) ขณะที่กลุ่มที่ควรระวัง (MTC, IVL)
กลยุทธ์การลงทุน:สัปดาห์นี้ประเมิน SET “Sideways Up” ตลาดจะติดตามเงินเฟ้อ PCE สหรัฐฯ จุดดี คือ ตลาดผ่านการปรับลดความเสี่ยงล่วงหน้าหลังรายงาน CPI และ PPI ที่ออกมาสูงกว่าคาดไปแล้ว สะท้อนคาดการณ์ PCE ที่ตลาดคาดภาพค่อยๆปรับลง และPMI สหรัฐฯ และ EU ตัวเลขเศรษฐกิจระยะหลังแผ่วลง น่าจะเป็นไปตามตลาดคาด คือแกว่งตัว 48-50 เป็นภาพ Soft Landing ตามที่ Nomura มองจะเป็นบวกต่อสินทรัพย์เสี่ยงระยะกลาง ส่วนในประเทศจะเป็นการติดตามกำไรไตรมาส 4/65  เริ่มมีสัญญาณดีขึ้นตั้งแต่ปลายสัปดาห์ที่ผ่านมา และสัปดาห์นี้จะมีรายงานกลุ่มอิงภายในที่น่าจะออกมาในเชิงบวกมากขึ้น
ส่วนหุ้นเด่นสัปดาห์นี้ : แนะนำ AP, MAKRO, GULF โดย AP แนะนำราคาเป้าหมาย 15 บาท คาดได้รับภาพบวกกำไรเติบโตต่อและลุ้น Yield หลังออกงบเกิน 5% ส่วน MAKRO ราคาเป้าหมาย 52 บาท คาดกำไรปกติเติบโต เทียบช่วงเดียวกันของปีก่อน,เทียบไตรมาสก่อนหน้า และเข้าสู่จุดเร่งต่อ และ GULF ราคาเป้าหมาย 55 บาท ลุ้นโครงการใหม่ๆ ต่อยอดกำไรดี เปิด Upside ต่อเนื่อง